b"\n_START_ARTICLE_\nDavid Copperfield (romaani)\n_START_SECTION_\nJuoni\n_START_PARAGRAPH_\nDavid syntyy Skotlannin Blunderstonessa. H\xc3\xa4nen \xc3\xa4itins\xc3\xa4 on j\xc3\xa4\xc3\xa4nyt leskeksi kuusi kuukautta ennen Davidin syntym\xc3\xa4\xc3\xa4 ja pit\xc3\xa4\xc3\xa4 yksin huolta suuresta Rookery-talosta. Seitsem\xc3\xa4n vuoden p\xc3\xa4\xc3\xa4st\xc3\xa4 Davidin \xc3\xa4iti avioituu Edward Murdstonen kanssa. Edward l\xc3\xa4hett\xc3\xa4\xc3\xa4 Davidin pian ankaraan Salem Housen kouluun l\xc3\xa4helle Lontoota. Vierailessaan kotona loman aikana h\xc3\xa4n kuulee \xc3\xa4itins\xc3\xa4 olevan raskaana._NEWLINE_Davidin \xc3\xa4iti ja vauva kuitenkin menehtyv\xc3\xa4t pian synnytyksen j\xc3\xa4lkeen ja Davidin is\xc3\xa4puoli p\xc3\xa4\xc3\xa4tt\xc3\xa4\xc3\xa4 l\xc3\xa4hett\xc3\xa4\xc3\xa4 Davidin viinipullotehtaalle, jossa on osaomistajana. Davidin olosuhteet tehtaalla ovat huonot ja lopulta h\xc3\xa4n p\xc3\xa4\xc3\xa4tt\xc3\xa4\xc3\xa4 karata is\xc3\xa4n t\xc3\xa4din, Miss Betseyn luokse. Matkalla h\xc3\xa4nelt\xc3\xa4 huijataan matkalaukku mutta h\xc3\xa4n onnistuu lopulta p\xc3\xa4\xc3\xa4sem\xc3\xa4\xc3\xa4n perille Doveriin. Miss Betsey Trotwood k\xc3\xa4y pitk\xc3\xa4n huoltajuuskiistan Murdstonien kanssa ja saa lopulta pojan huoltajuuden._NEWLINE_Saadakseen Davidille hyv\xc3\xa4n el\xc3\xa4m\xc3\xa4n h\xc3\xa4nen t\xc3\xa4tins\xc3\xa4 l\xc3\xa4hett\xc3\xa4\xc3\xa4 h\xc3\xa4net tohtori Strongin kouluun. David valmistuttua h\xc3\xa4n kosii Dora Spenlow'ta. David on k\xc3\xb6yh\xc3\xa4, joten h\xc3\xa4nen avioliittoaan Doran kanssa yritet\xc3\xa4\xc3\xa4n estell\xc3\xa4 mutta lopulta he avioituvat. Dora osoittautuu todella huonoksi taloudenpit\xc3\xa4j\xc3\xa4ksi mutta David rakastaa h\xc3\xa4nt\xc3\xa4 siit\xc3\xa4 huolimatta._NEWLINE_Doran menehtyess\xc3\xa4 sairauteen David on surullinen ja l\xc3\xa4htee matkustelemaan Sveitsiin ja Italiaan. Matkan aikana h\xc3\xa4n kehittyy kirjailijana ja julkaisee ensimm\xc3\xa4isen kirjansa. Kolmen vuoden p\xc3\xa4\xc3\xa4st\xc3\xa4 h\xc3\xa4n palaa kotiin ja rakastuu Agnesiin mutta on varma, ett\xc3\xa4 t\xc3\xa4m\xc3\xa4 ei voisi mitenk\xc3\xa4\xc3\xa4n rakastaa h\xc3\xa4nt\xc3\xa4. _NEWLINE_Copperfield kuitenkin tunnustaa rakkautensa, jolloin Agnes kertoo aina rakastaneensa h\xc3\xa4nt\xc3\xa4 ja he menev\xc3\xa4t naimisiin ja saavat kolme lasta, joista yksi nimet\xc3\xa4\xc3\xa4n Davidin t\xc3\xa4din mukaan Betseyksi."